== Karriere ==
Inge Correll er oprindelig bankuddannet, idet hun gennemførte en treårig læretid som bankassistent i [[Ringsted]], men tog i [[1950'erne]] på studieophold i [[Frankrig]], [[Schweiz]] og [[Italien]], hvor hun kastede sig over [[kunsthistorie]] og [[litteratur]]. Hun skiftede atter spor, og i 1960 gennemførte hun sin hoteluddannelse på [[Hotel 3 Falke]] i [[København]]. I [[1964]] blev hun chefstewardesse i [[SAS Group|SAS]], hvor hun fik ansvaret for oplæringen af omkring 600 stewardesser, hovedsagelig danske og japanske. Siden blev hun salgs- og marketingdirektør på [[Hotel d'Angleterre]] og [[Hotel Eremitage]], og i 1987 blev hun hentet til Havreholm Slot som [[administrerende direktør]], hvor hun allerede i [[1989]] blev medejer og i 1999 eneejer. I [[2000'erne]] var hun medlem af [[Den Liberale Erhvervsklub]], og [[Regeringen Anders Fogh Rasmussen I|VK-regeringen]] holdt ofte sine seminarer på slottet. I [[2010]] gik Havreholm Slot [[konkurs]], men blev rekonstrueret med fornyet kapital, og året efter, [[2011]], valgte Correll at indstille sin aktive erhvervskarriere for i stedet at hellige sig foredrags- og skribentvirksomhed.
Levende_personer Litteratur Politik Historie Erhvervsliv Kommunikation Internetteknologi Kultur Hobby Organisationer